2014 Fiëstas-tyd! – Roekeloos
Gepubliseer deurRoekeloos	 07/02/2014 Los kommentaar op 2014 Fiëstas-tyd!
Die kykNET Fiëstas 2014, wat reeds beskou word as die Oscars van die Afrikaanse teater-bedryf, sal by die ikoniese Staatsteater in Pretoria op 13 Februarie 2014 oorhandig word by ‘n geleentheid wat beloof om die glam terug in glamour te sit. Die tema is Voël Vry tot Vry, met ‘n pragtige perspektief op waar Suid-Afrika en Feeste vandaan kom en waarheen dit oppad is.
Die kykNET Fiëstas 2014 is ‘n trotse toonvenster van die stand en talent van die Afrikaanse uitvoerende kunste, en is ‘n klop op die skouer vir elke kunstefees en elke kunstenaar wat Suid-Afrikaners vermaak en met hulle talent raak. Die vyftien kategorië sluit onder meer in: beste akteur; beste aktrise; beste manlike byspeler; beste vroulike byspeler; beste regie; beste teaterontwerp; beste prestasie in ‘n musiekgedrewe produksie; beste spel in ‘n solo-vertoning; beste prestasie in visuele kunste, ens. Die benoemings word voorgelê aan ‘n onafhanklike beoordelaarspaneel wat al die feeste en produksies bygewoon het, en wat vier finaliste en die uiteindelike wenner(s) in elke kategorie deur stemming bepaal.
kykNET vereer ook drie kunstenaars vir hulle uitsonderlike lewenslange bydrae tot die kunste van Suid-Afrika. Laasjaar se toekennings vir hul lewenslange bydrae tot die bevordering van Afrikaanse teater en -kunste het gegaan aan Athol Fugard vir teater, May Abrahams vir musiek en PG du Plessis vir sy ikoniese werk op die gebied van letterkunde.
Gepubliseer deurRoekeloos 07/02/2014 Gepubliseer inMusiek, TeaterSleutelwoorde: Afrikaans, Amanda Strydom, Anna-Mart van der Merwe, Antoinette Kellermann, Athol Fugard, Braam du Toit, Charlton George, Chris van Niekerk, Chris Vorster, Christina Salvoldi, Dawid Minnaar, Diane Victor, Dorothy Masuka, Elton Landrew, fiesta, Gys de Villiers, Hannah Barnard, Jaco Bouwer, Jan van der Merwe, Janice Honeyman, Jayne Batzofin, Kaapstadse Jeugkoor, Lee Ann van Rooi, Lerato Motshwarakgole, Ludwig Binge, Luis Magalhães, Magdalene Minnaar, Marius Weyers, Marthinus Basson, Mary Dreyer, May Abrahams, Minette du Toit-Pearce, Nicola Elliot, Nicola Hanekom, Nicole Holm, Nieke Lombard, Olaf Bisschoff, Petronel Malan, PG du Plessis, Saartjie Botha, Sandra Prinsloo, Schalk Joubert, Steven van Wyk, Stian Bam, Tertius Kapp, Thalia Laric, Tobie Cronjé, Wolf Britz